ঝালকাঠিতে জ্বর-ডায়রিয়ায় শিশুর মৃত্যু, কোয়ারেন্টিনে ৬ পরিবারের সদস্য
ঝালকাঠির কাঁঠালিয়া উপজেলায় জ্বর ও ডায়রিয়ায় আক্রান্ত হয়ে তিন বছর বয়সী শিশু আবির সরদারের মৃত্যু হয়েছে। মঙ্গলবার রাতে উপজেলার আমুয়া বন্দরের সরদারপাড়া গ্রামে এ ঘটনা ঘটে। 







ওই শিশুর মৃত্যুর খবর পেয়ে ওই এলাকায় গিয়ে ওই বাড়িসহ আশপাশের ৬ পরিবারের ৩০ জনকে হোম কোয়ারেন্টিনে থাকার নির্দেশ দিয়েছে উপজেলা প্রশাসন। 




উপজেলা স্বাস্থ্য কমপ্লেক্সের আরএমও ডা. কামরুজ্জামান সোহাগ জানান, ওই এলাকার শহীদ সরদারের ছেলে আবির ২-৩ দিন ধরে জ্বরে ভুগছিল। মঙ্গলবার ফ্রিজের তরমুজ খাওয়ানোর পর দেখা দেয় ডায়রিয়া। গুরুতর অসুস্থ হয়ে শিশুটি বাড়িতেই মারা যায়। 
খবর পেয়ে ওই বাড়িতে উপজেলা প্রশাসন ও স্বাস্থ্য বিভাগের চিকিৎসকরা গিয়ে ওই বাড়িতে বসবাসকারী ৬টি পরিবারের ৩০ জনকে ১৪ দিনের হোম কোয়ারেন্টিনে থাকার নির্দেশ দেয়। 
উপজেলা নির্বাহী কর্মকর্তা আকন্দ মোহাম্মদ ফয়সাল উদ্দীন বলেন, জ্বর ও ডায়রিয়ায় শিশুটির মৃত্যু হয়েছে। তারপরও আমরা ওই বাড়ির লোকজনকে বাইরে বের হতে নিষেধ করেছি। তারা অন্তত ১৪ দিনের জন্য হোম কোয়ারেন্টিনে থাকবে।

ঝালকাঠির কাঁঠালিয়া উপজেলায় জ্বর ও ডায়রিয়ায় আক্রান্ত হয়ে তিন বছর বয়সী শিশু আবির সরদারের মৃত্যু হয়েছে। মঙ্গলবার রাতে উপজেলার আমুয়া বন্দরের সরদারপাড়া গ্রামে এ ঘটনা ঘটে।